
Конкурсна процедура 33.20-2021,  Приоритет 4: Реализиране на форми за взаимодействие между родители от различен етнически произход за създаване на благоприятна мултикултурна среда, способстваща за ефективна образователна интеграция на деца и ученици от етническите малцинства

Резултати от проведените тематични обучения с родителите по проект “Отговорни родители”, договор № БС 33.20-4-004/22.10.2021 г., изпълняван от Средно училище „Христо Смирненски” – Койнаре с финансовата подкрепа на Центъра за образователна интеграция на деца и ученици от етническите малцинства

Част от целевата група по проект «Отговорни родители» участва в дейност № 7 «Конференции, обучения, семинари, кръгли маси», чиято цел бе да насърчи участието на родителите в образователния процес; да повиши отговорността им към техните деца; родителите да придобият по-високи социални компетенции за мотивиране на действията им за задържане на децата в училище, за намаляване на отсъствията, за преодоляване на негативни прояви и приемане на различията. 

В рамките на дейността се поведоха:

1. Интерактивен семинар за 24 родители, разпределени в 2 групи, на тема “Семейството и училището” с модули:

· Функциите на семейството; 

· Правилата в живота на детето; 

· Ролята на родителя в образователния процес; 

· Как да мотивираме децата да учат. 

· Изграждане на доверие „родител – дете”;

· Изграждане на доверия „родител – учител”; 

· Форми на взаимодействие „родител – училище”
Постигнати са следните  резултати

	· Повишена е отговорността на родителите към децата им; 

· Подобрена е информираността на родителите относно важността на образованието и образователната интеграция и предимствата, които те осигуряват за бъдещата реализация в живота на децата им; 

· 24 родители са осъзнали ролята си като важен фактор за успешната образователна интеграция на децата им.


	[image: image1.jpg]





2. Интерактивен семинар за 24 родители, разпределени в 2 групи, на тема „Социални умения и интеркултурна компетентност”  с модули:

· Родителски стилове на възпитание; 

· Как по-добре да разберем и подкрепим детето си;

· Грешки, които родителите допускат при възпитанието и общуването с децата си;

· Интеркултурно образование;  

· Ползи от образователната интеграция на децата; 

· Как да привлечем родителите в живота на училището – добри практики.
Постигнати са следните резултати: 

· Повишена  е увереността на родителите и са формирани нагласи за изграждане на подходяща среда за възпитание на децата им.
· Подобрени са социалните умения и е повишена интеркултурната компетентност и подготовка на родителите за мотивиране и задържане на децата им в училище.

· Популяризирани са добри практики за привличане на родителите в живота на учебното заведение
3. Изнесен 2-дневен тренинг в град Ловеч за 12 родители на тема „Нарушена комуникация и рисково поведение” с модули:
· Умения за общуване. Как да общуваме с децата, учителите и другите родители; 

· Основни правила за комуникация. Умения на добрия слушател; 

· Видове дискриминация. Причини за дискриминация сред учениците. Превенция; 

· Рисково поведение. Агресията сред децата. Причини. Форми и методи за преодоляването й. 

· Как да проведем интервю с родителите. Структура на интервюто;  

· Видове конфликти. Управление на конфликтите в училище;  

· Форми и методи за повишаване ангажираността на родителите към разрешаване на проблеми и конфликти и за преодоляване на негативни прояви сред учениците. 

Постигнати са следните резултати:
· Усвоени са умения за пълноценно общуване, изслушване на проблеми и предлагане на решения за преодоляване на затруднения при възпитанието на децата в семействата; 

· Усвоени са знания и умения от родителите за разпознаване на рисковото поведение, разликата между дискриминация и нетърпимост, за превенция и предотвратяване на негативните прояви при децата, за подпомагане на учителите за поддържане на благоприятна образователната мултикултурна среда в училище без дискриминация по пол, етническа принадлежност и религия.

· Усвоени са знания за управление на конфликтите в училище. 

· Представени са подходящи форми и методи за ангажиране на родителите при реализиране на училищни политики за противодействие на ученическия тормоз и ограничаване на конфликтните ситуации в училище; 

· Подобрени са комуникативните умения на родителите и са усвоени умения за работа като медиатори сред родителската общност

· Общи изводи 

· Постигнати са планираните резултати от провеждането на тематичните дискусии и изнесения тренинг:
· Подобрени са социалните компетенции и е повишена мотивация на 24 души за насърчаване на децата да учат и редовно посещават учебни занятия; 
· Подобрена е комуникация с учителите, ръководството, с останалите родители.
· Подготвени са 12 родители за работа като медиатори сред общността съвместно с учителите. 
· Обобщен е иновативен опит. 
· Подготвени са предложения за обсъждане по време на обмяната на опит с родители на ученици от 4-то ОУ «Г.С. Раковски» - Берковица през  месец май и внасяне в Педагогическия и Обществения съвет на СУ «Христо Смирненски» - Койнаре за актуализиране на:
1. Стратегията за развитие на СУ /2020-2024/ – 5 нови дейности и допълнения в 8 дейности
2. Плана за изпълнение на Стратегията /2021-2022/ – 7 нови дейности
3. Програмата за приобщаващо образование и равни възможности на учениците от уязвими групи /2021-2022/ – 1 нова дейност и допълнение на 1 дейност
· При всички занимания  родителите са получили разработени подходящи учебни материали в тяхна помощ, които са оценени положително от участниците.

· Използвани са интерактивни методи на работа, съобразени с целевата група: снемане на очакванията от участието в дискусиите; презентиране; дискусии; дидактически игри; работа в малки групи по зададени казуси; представяне работата на групите; обсъждане  и анализиране на резултатите; оценка на постигнатите резултати в края на заниманието и др. 

· В попълнените анкети за обратна връзка родителите са отбелязали, че темите на дискусиите са им били полезни; достатъчно изчерпателни и близки до техните нужди; придобили са нови знания, умения и опит; комуникацията с тях е била ясна и разбираема; имали са възможност спокойно да споделят проблеми и да търсят решение на поставени въпроси.

· Участниците в проектната дейност  са придобили знания и практически умения за необходимостта от обучение и образование на децата, за ползите от образователната интеграция; за подпомагане на децата си при разрешаване на конфликти в училище, за преодоляване на негативни прояви; повишили са мотивацията си за участие в различни форми на образователна интеграция на децата и за разширяване на взаимодействието с учителите 

· Организаторът – СУ “Христо Смирненски” е осигурил подходящи условия за интерактивно обучение на родителите и ги е обезпечил с необходимата техника, учебни пособия, материали и кафе паузи за участниците. 

· Туроператорската фирма е изпълнила договорения ангажимент по отношение транспорт, настаняване, хранене и условия за обучение в хотела в Ловеч

· Спазени са сроковете за провеждане на дискусиите.

· Всички участници са спазвали правилата за прилагане на противоепидемичните мерки за Covid 19.
Реализирането на тази дейност е допринесло за постигане на  две от специфичните цели на проекта:

1. Оказана е специализирана подкрепа на родители от ромския етнос за подготовката им за осъществяване на образователната интеграция на децата.
2. Въведени са алтернативни форми на взаимодействие и приобщаване на родителската общност за привличане и задържане на децата към образователната среда в училище.
02 май 2022 год.

Юлия Йорданова – обучител на родители

	Този документ е изготвен с финансовата подкрепа на Центъра за образователна интеграция на децата и учениците от етническите малцинства. Цялата отговорност за съдържанието на настоящия документ се носи от Средно училище “Христо Смирненски” град Койнаре и при никакви обстоятелства не може да се приеме, че той отразява официалното становище на ЦОИДУЕМ.

Проектът „Отговорни родители”, Договор № БС 33.20-4-004/22.10.2021 г. се осъществява с финансовата подкрепа на Центъра за образователна интеграция на децата и учениците от етническите малцинства /ЦОИДУЕМ/, Конкурсна процедура 33.20-2021,  Приоритет 4 

